
ΠΕ ΡΙΕΧΟΜΕ ΝΑ 
ΑΠΟΛΛΟΤΡ ΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης, παρα¬ 
λίας στη θέση Παλιαυλη - Λειβάδι Κοινότητας Αγ. Παντελεή- 
μονα Ν. Κέρκυρας μπροστά στην ιδιοκτησία Α.Ε, «ΝΗΣΙ ΦΑΙΑ- 
ΚΩΝ» .1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Κω του δήμου Κω (Ν. 
Δωδεκάνησου) . 2 


ΑΠΟΛΛΟΤΡ ΙΩΣΕΙΣ 

ΑΠΟΦΑΣΕΙΣ 

Αριθ. ΟΕ/3929 (1) 

- / 

Καθορισμέ; των ορίων τοο αιγιαλού χαι δημιουργία ζώνης, παραλίας στη θέση Παλιαυλη 

- Αειβάδι Κοινότητας Αγ. Παντελίήμονα Ν. Κέρκυρας μπροστά στην ιδιοκτησία Α.Ε. 

«ΝΗΣΙ ΦΑΙΑΚΟΝ». 

Ο ΝΟΜΑΡΧΗΣ ΚΕΡΚΥΡΑΣ 

Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ, 2344/1940 «περί αιγιαλού και 
παραλίας», όπιο; τροποποιήθηκαν και συμπληρώθηκαν μι τις διατάξεις: 

α) Του άρθρου 13 του Ν. 1078/1980 χαιβ) του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' της 0.208/181/ 
26.4.1982 (ΦΕΚ 214/26.4.1982 τεύχος Β - ) κοινής απόφασης των Υπουργών Προε¬ 
δρίας Κυβερνήσεως και Οικονομικών «Αναμόρφωση Συλλογικών Οργάνων Γμνωμοδοτι- 
κής και Αποφασιστικής αρμοδιότητας του Υπουργείου Οικονομικών». 

3. Την από 26.10.1988 έκθεση της «Επιτροπής καθορισμού των ορίων του αιγιαλού 
και παραλίας και θέσεων αμμοληψίας» που καθόρισε τα όρια του αιγιαλού και της παρα¬ 
λίας στην περιοχή Αγ. Παντελεήμσνα Ν. Κέρκυρας και το από Σεπτέμβριο 1988 με κλί¬ 
μακα 1:500 τοπογραφικό διάγραμμα του Τεχνολ. Πολιτ. & Τοπογ. Μηχανικού Γρηγόρη 
Σμοίλη που θεωρήθηκε την 26.10.1988 από την Αιεϋθυνση Τεχνικών Υπηρεσιών της 
Νομαρχίας Κέρκυρας και συνοδεύει την έκθεση της προαναφερομένης Επιτροπής. 

4. Την σύμφωνη γνώμη του Γενικού Επιτελείου Ναυτικού, που διατυπώθηκε στο 
544.5/69/89 από 2 Μαρτίου 1989 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 (ΦΕΚ 97/Α/ 
1955) «περί διοικητική; αποκεντρώσεως» σε συνδιασμό με τι; διατάξεις του από 
28.6.1955 Β.Δ/τος «περί εξαιρέσεως από της κατά το άρθρο 1 παραγρ. 1 του Ν. 3200/ 
1955 αρμοδιότητος των Νομαρχών, αντικειμένων τινών αρμοδιότητος του Υπουργού Οι¬ 
κονομικών», του Β.Δ. 704/1970 και του άρθρου 1 παράγραφος 5 του Π.Δ. 71/ 
25.2.1984, σχετικά με την μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές Αρχές διανομαρχιακού Επιπέδου, αποφασί¬ 
ζουμε: 

1. Επικυρώνουμε την από 26.10.1988 έκθεση της Επιτροπής καθορισμού των ορίων 
του αιγιαλού και παραλίας και θέσεων αμμοληψίας, καθώς και το από Σεπτ/βριο 1988 
τοπογραφικό διάγραμμα, που την συνοδεύει, το οποίο συντάχθηκε από τον Γρηγόρη 


Σμοίλη Τεχνολ. Πολιτ. & Τοπογρ. Μηχ/κο, με κλίμακα 1:500 και θεωρήθηκε την 
26.10.1988, από την Διεύθυνση Τεχνικών Υπηρεσιών της Νομαρχίας Κέρκυρας, επί του 
οποίου η πιό πάνω Επιτροπή, με κόκκινη γραμμή καθόρισε τα όρια του αιγιαλού, στη θέση 
«Παλιαυλη - Αειβάδι περιοχής Αγ. Παντελεήμονα Ν. Κέρκυρας, και με κίτρινη γραμμή 
τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που προαναφέραμε, να 
δημοσιευτούν στην Εφημερίδα της Κυβερνήσεως. 

Κέρκυρα, 21 Μαρτίου 1989 
Ο Νομάρχης 
ΗΛΙΑΣ ΠΕΡΙΣΣΑΚΗΣ 


ΕΚΘΕΣΗ 

Καθορισμός οριογραμμών αιγιαλού και παραλίας στη θέση Παλιαυλη - Αειβάδι περιοχής 
Αγ. Παντελεήμονα Ν. Κέρκυρας προ ιδιοκτησίας «ΝΗΣΙ ΦΑΙΑΚΩΝ Α.Ε.». 

Στην Κέρκυρα σήμερα την 26.10.1988 η κατά νόμο αρμόδια επιτροπή καθορισμού 
των ορίων αιγιαλού και παραλίας που αποτελείται από. τους: 

1. Ιωάννη Σαββάνη, Οικονομικού Εφόρου Κέρκυρας. 

2. Τριαντάφυλλο Παπαϊωάννου, Πλωτάρχου Λ.Σ. Κέρκυρας. 

3. Νικήτα Καραλής, Προϊατ. Τ.Ε.Ε. Τεχν. Υπηρ. Ν. Κέρκυρας, συνήλθε στο κατά¬ 
στημα της Οικονομικής Εφορίας Κέρκυρας και έλαβε υπ’ όψη: 

α) Την από 7.10.1988 υποβληθείσα αίτηση της «Α.Ε. ΝΗΣΙ ΦΑΙΑΚΩΝ» περί καθορι¬ 
σμού οριογραμμών αιγιαλού και παραλίας στη θέση Παλιαυλη - Αειβάδι Κοινότητας Αγ. 
Παντελεήμονα. 

β. Το υποβληθέν τοπογραφικό διάγραμμα υπό κλίμακα 1:500 της ανωτέρω περιοχής 
που συντάχθηκε το Σεπτέμβρη του 1988 από τον Τεχνολόγο Πολιτικό και Τοπογράφο 
Μηχανικό, Γρηγόρη Σμοίλη και που ελέγχθηκε και θεωρήθηκε από τη Δ/νση Τ.Υ.Ν. 
Κέρκυρας την 26.10.1988. 

γ) Τις διατάξεις του Α.Ν. 2344/40 «περί αιγιαλού και παραλίας όπως αυτές συμπλη¬ 
ρώθηκαν και τροποποιήθηκαν μεταγενέστερα. 

δ) Τα από τη διενεργηθείσα την 26.10.1988 αυτοψία προκόψαντα στοιχεία, αποφασί¬ 
ζει: 

Καθορίζει επί της ως άνω (β) τοπογραφικού διαγράμματος. 

I. Με συνεχή ερυθρά γραμμή το όριο του αιγιαλού. 

II. Με συνεχή κίτρινη γραμμή το όριο της παραλίας. 

Αναλυτικά: 

I. Σάν οριογραμμή αιγιαλού ορίζεται η πολυγωνική των κορυφών 2Π, ΚΙ, Κ2, Κ3 και 
Κ4 που εξασφαλίζονται όπως στο τοπογραφικό διάγραμμα εμφαίνεται από σταθερά ση¬ 
μεία όπως παρακάτω. 

- Η κορυφή 2Π είναι του υπάρχοντος αιγιαλού. 

- Η κορυφή 1 σε απόσταση 64,00 μ. από Ε1 (πάσσαλος από μπετόν) και 44,00 μ. από 
Ε2 (πάσσαλος από μπετόν). 

- Η κορυφή 2 σε απόσταση 52,30 μ. από Ε2 (πάσσαλος από μπετόν) και 51,40 μ. από 
Ε3 (πάσσαλος από μπετόν). 

- Η κορυφή 3 σε απόσταση 85,40 μ. από Ε2 (πάσσαλος από μπετόν) και 22,20 μ. από 
Ε3 (πάσσαλος από μπετόν). 

- Η κορυφή 4 σε απόσταση 102,00 μ. από Ε3 (πάσσαλος από μπετόν) και 28,50 μ. 
από Ε4 (πάσσαλος από μπετόν). 

II. Καθορίζεται ζώνη παραλίας επειδή δεν εξυπηρετούνται οι σκοποί της παραγράφου 1 
του άρθρου 7 του Α.Ν. 2344/40. 

- Σαν οριογραμμή παραλίας ορίζεται η πολυγωνιχή των χορνφών 2'Π, Γ, 2', 3' χαι 
4". . 

Η γραμμή τηί παραλίας ιχαράχθη σε απόσταση 10.00 μ. από τη γραμμή του αιγια- 
λοΰ. 

III. Μετά από μαρτυριχές χαταβέοεις χαι από την πραγματοποιουμένη αυτοψία συνά¬ 



γεται το συμπέρασμα ότι διν υπάρχει ένδειξη παλαιού αιγιαλοϋ στην περιοχή. 

Τα Μέλη 

ΙΩΑΝΝΗΣ ΣΑΒΒΑΝΗΣ 
ΠΑΠΑΐΩΑΝΝΟΤ ΤΡΙΑΤΝ. 

ΝΙΚΗΤΑΣ ΚΑΡΑΛΗΣ 



















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(2) 

Έγκριση πολεοδομικής μελέτης του οικισμού Κω του Δήμου Κω (Ν. 

Δωδεκάνησου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις' του Ν. 1337/83 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (Α’ 33) όπως τρο¬ 
ποποιήθηκε με το ν. 1512/85 «Τροποποίηση και συμπλήρωση πολεο¬ 
δομικών διατάξεων, ρύθμιση συναφών θεμάτων και θεμάτων του Τα¬ 
μείου Νομικών» (Α’ 4) και ειδικότερα τα άρθρα 1 (παρ. 4), 6 (παρ. 1, 4, 
5 και 6) και 7 (παρ. 1, 2, 4). 

2. Τις διατάξεις του Ν.Δ/τος της 17.7.1923 «περί σχεδίων πόλεων 
κλπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 1, 2, 3, 9, 11 και 29. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (Α' 210) και ειδικότερα τα άρθρα 6 (παρ. 1), 7, 8, 9 όπως τροπο¬ 
ποιήθηκαν με το άρθρο 13 του Ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας (ΟΚΧΕ) και άλλες σχετικές δια¬ 
τάξεις» (Α’ 141) και του άρθρου 1 του Ν. 1772/88 «Τροποποίηση δια¬ 
τάξεων του Ν. 1577/85 «ΓΟΚ» και άλλες σχετικές διατάξεις» (Α' 91). 

4. Τις διατάξεις του Ν. 155°/85 «Κυβέρνηση και Κυβερνητικά Όρ¬ 
γανα» (Α' 137) και ειδικότερα το άρθρο 23 παρ. 1. 

5. Την υπ’ αριθ. 56286/2328/31.7.86 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου (ΓΠΣ) του οικισμού Κω του δήμου Κω (Ν. Δω- 
δεκανήσου)» (Δ’ 911). 

6. Την υπ’ αριθ. 77045/4217/25.10.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
«Χαρακτηρισμός ως πυκνοδομημένων τμημάτων των πολεοδομικών 
ενοτήτων Πλατάνι, Αγ. Νικολάου και Αγ. Παύλου του δήμου Κω (Ν. 
Δωδεκανήσου) που τμήμα των είναι οικισμοί προ του έτους 1923. 

7. Τις υπ’ αριθ. 145/1987 και 166Α/1987 γνωμοδοτήσεις του δη¬ 
μοτικού συμβουλίου Κω. 

8. Τις υπ’ αρ. 1 (συν. 7η) 1987 και 1 (συν 2) 1988 γνωμοδοτήσεις 
του Συμβουλίου Χωροταξίας, Οικισμού και Περιβάλλοντος νομού Δω¬ 
δεκανήσου. 

9. Την υπ’ αρ. 892/1988 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο των πολεοδομικών ενοτήτων Αγ. 
Παύλος, Πιάτσα Ροτόντα, Αγ. Παρασκευή, Αγ. Νικόλαος, Πλατάνι του 
Δήμου Κω (Ν. Δωδεκανήσου) ως εξής: 

I. Των τμημάτων τους που είναι οικισμοί προ του έτους 1923 και 
έχουν χαρακτηρισθεί ως πυκνοδομημένα με την υπ’ αριθ. 77045/ 
4217/25.10.88 απόφαση του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων με τις διατάξεις των άρθρων 1 
και 2 του ν.δ/τος της 17.7.1923. 

II. Των λοιπών τμημάτων που είναι πυκνοδομημένα εκτός ορίων οι¬ 
κισμών, αραιοδομημένα και αδόμητα με τις διατάξεις του ν. 1337/83 
και 

III. Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι πρασίνου, χώροι αθλητικών εγκαταστάσεων, σχο¬ 
λείων, βρεφονηπιακών σταθμών, παιδικής χαράς, εκκλησίας, πολιτιστι¬ 
κών κτιρίων, πλατείας, στεγαστικών προγραμμάτων Υπουργείου 
Υγείας, Πρόνοιας και Κοινωνικών Ασφαλίσεων και Οργανισμού Εργα¬ 
τικής Κατοικίας (ΟΕΚ), χώρος δημοτικού σχολείου, γυμνασίου - λυ¬ 
κείου, Μουσείου, σταθμού λεωφορείων και πούλμαν, χώρο δικαστη¬ 
ρίων, όπως οι ρυθμίσεις αυτές φαίνονται στα έξι (6) σχετικά πρωτότυπα 
διαγράμματα σε κλίμακα 1:1000 που θεωρήθηκαν από τον Προϊστά¬ 
μενο της Δ/νσης Τοπογραφικών Εφαρμογών με την υπ’ αριθ. 25542/ 
1989 πράξη του και που συνοπτικά τους «αντίτυπα δημοσιεύονται με το 
παρόν διάγραμμα. 

Άρθρο 2 

Εγκρίνεται ο πολεοδομικός κανονισμός της ανωτέρω περιοχής της 
οποίας το πολεοδομικό σχέδιο εγκρίνεται με το άρθρο 1 παρ. II του πα¬ 


ρόντος και καθορίζονται οι όροι και περιορισμοί δόμησης των πυκνοδο¬ 
μημένων τμημάτων των οικισμών που επίσης το πολεοδομικό σχέδιο 
εγκρίνεται με το άρθρο 1·παρ. I ως εξής: 

Άρθρο 3 

1. Στους οικοδομήσιμους χώρους που χαρακτηρίζονται με στοιχεία 
ΟΤ στα σχετικά διαγράμματα επιτρέπεται η χρήση γενικής κατοικίας 
όπως προσδιορίζεται με το άρθρο 5 του Π.Δ/τος 81/80 (Α’ 27). 

2. Στη διαγραμμισμένη περιοχή του τομέα Ι.Α επιτρέπεται η χρήση 
αμιγούς κατοικίας όπως προσδιορίζεται με το άρθρο 4 του ανωτέρω 
π.δ/τος και ειδικότερα κατοικία. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2), δυόμισυ (2,5), τριών (3), τεσσάρων (4) έξι (6), 
οκτώ (8), και δέκα (10) μέτρων, όπως φαίνεται στα ίδια διαγράμματα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς - ΙΑ, 
ΙΙΑ, και ΙΙΒ όπως φαίνεται στα ίδια διαγράμματα ως εξής: 

Α. Τομείς ΙΑ και ΙΙΑ (πυκνοδομημένα τμήματα οικισμών προ του 
1923 πυκνοδομημένα εκτός ορίων οικισμών και αραιοδομημένη πε- 

ρ«>χή)· 

1. Ελάχιστο πρόσωπο: δέκα πέντε (15) μέτρα. 

- Ελάχιστο εμβαδόν: πεντακόσια (500) μ2. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα α) τα οικόπεδα τα οποία κατά τη δημοσίευση του 
παρόντος διατάγματος έχουν: 

- Ελάχιστο πρόσωπο: δέκα (10) μέτρα. 

- Ελάχιστο εμβαδόν: διακόσια (200) μ2. 

β) Τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης ή προέρχονται από τις εισφορές σε γη σύμ¬ 
φωνα με το άρθρο 8 του ν. 1337/83 εφόσον έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν είκοσι (120) μ2. 

γ) Τα οικόπεδα εντός των ορίων των πυκνοδομημένων οικισμών προ 
του 1923 εφόσον είχαν: στις 25.7.79 ημέρα δημοσίευσης του από 
19.7.79 π.δ/τος (Δ’ 401), ελάχιστο πρόσωπο οκτώ (8)μ ελάχιστο εμ¬ 
βαδόν εκατόν πενήντα (150) μ2 στις 2.7.68 ημέρα δημοσίευσης του 
από 15.6.68 β.δ/τος (Δ’ 111). 

- Ελάχιστο πρόσωπο: έξι (5) μέτρα. 

- Ελάχιστο εμβαδόν: ογδόντα (80) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια 50 μ2 και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους. 

5. Συντελεστής δόμησης: οκτώ δέκατα (0,8) για τον τομέα ΙΑ και έξι 
δέκατα (0,6) για τον τομέα ΙΙΑ. 

6. Κατ’ εξαίρεση των προηγουμένων παραγράφων 4 και 5 ορίζεται: 

α) Για το πυκνοδομημένο τμήμα των οικισμών προ του 1923 συντε¬ 
λεστής δόμησης (1,00) και μέγιστο ποσοστό κάλυψης εβδομήντα τοις 
εκατό (70%) της επιφάνειας τους, για οικόπεδα εμβαδού μικρότερου ή 
ίσου των 300 τ.μ. εφόσον η συνολική επιφάνεια των ορόφων δεν υπερ¬ 
βαίνει τα 240 για τον τομέα ΙΑ και τα 180 τ.μ. για τον τομέα ΙΙΑ. 

Για οικόπεδα εμβαδού μικρότερου ή ίσου των 200 τ.μ. συντελεστής 
δόμησης 1.20 εφόσον η συνολική επιφάνεια των ορόφων δεν υπερβαίνει 
τα 200 τ.μ. για τον τομέα ΙΑ και τα 180 τ.μ. για τον τομέα ΙΙΑ. 

β) Για τα πυκνοδομημένα τμήματα εκτός οικισμών προ του 1923 το¬ 
μέων ΙΑ και ΙΙΑ ορίζεται συντελεστής δόμησης 1,20 και μέγιστο ποσο¬ 
στό κάλυψης 70% για οικόπεδα εμβαδού μικρότερου ή ίσου των 150μ2 
εφόσον η συνολική επιφάνεια ορόφων δεν υπρβαίνει τα 120μ2. 

Η εξαίρεση αυτή έχει εφαρμογή μόνο σε οικόπεδα που έχουν προκό¬ 
ψει από κατάτμηση μέχρι της 10.3.1982 αφού αφαιρεθεί το εμβαδόν 
της εισφοράς σε γη που καθορίζεται με το ν. 1337/1983. 

7. Μέγιστο επιτρεπόμενο ύψος των κτιρίων δέκα και μισού (10,5) 
μέτρων για τον τομέα ΙΑ και οκτώ (8) μέτρα για τον τομέα ΙΙΑ. 

Στη διαγραμμισμένη περιοχή του τομέα ΙΑ το μέγιστο ύψος των κτι¬ 
ρίων ορίζεται σε 7,0 μέτρα. 

Β. Τομέας ΙΙΒ (πυκνοδομημένος οικισμός προ του 1923). 

1. Ελάχιστο πρόσωπο: εννέα (9) μέτρα. 

- Ελάχιστο εμβαδόν: εκατό (100) μ2. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα εφόσον είχαν στις 2.7.68 ημέρα δη¬ 
μοσίευσης του από 15.6.68 β.δ/τος (Δ' 111). 

- Ελάχιστο πρόσωπο: έξι (6) μέτρα. 

- Ελάχιστο εμβαδόν: ογδόντα (80) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον μέσα στο 
οικοδομήσιμο τμήμα τους εγγράφεται κάτοψη κτιρίου με ελάχιστη επι¬ 
φάνεια πενήντα (50) μ2 και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Συντελεστής δόμησης ένα και είκοσι (1,20). 

6. Μέγιστο επιτρεπόμενο ύψος των κτιρίων επτάμιση (7,5) μέτρα. 

Άρθρο 6 

Οι όροι και περιορισμοί δόμησης του χώρου που προορίζεται για στε¬ 
γαστικό πρόγραμμα του Υπουργείου Υγείας, Πρόνοιας και Κοινωνικών 
Ασφαλίσεων που καθορίστηκε με το άρθρο 1 του παρόντος ορίζονται ως 


εξής: 

1. Μέγιστο ποσοστό κάλυψης: σαράντα τοις εκατό (40%) της επιφά¬ 
νειας τους. 

2. Συντελεστής δόμησης: οκτώ δέκατα (0,8). 

3. Μέγιστο επιτρεπόμενο ύψος των κτιρίων δέκα πέντε (15) μέτρα. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Απριλίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

■ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 8> ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

